CELEX: 62012TN0276
Language: sl
Date: 2012-06-15 00:00:00
Title: Zadeva T-276/12: Tožba, vložena 15. junija 2012 – Chyzh in drugi proti Svetu

18.8.2012   
            
            
               SL
            
            
               Uradni list Evropske unije
            
            
               C 250/18
            
         Tožba, vložena 15. junija 2012 – Chyzh in drugi proti Svetu
   (Zadeva T-276/12)
   2012/C 250/33
   Jezik postopka: angleščina
   
      Stranke
   
   
      Tožeče stranke: Yury Aleksandrovich Chyzh (Minsk, Belorusija); Triple TAA (Minsk, Belorusija); NefteKhimTrading STAA (Minsk, Belorusija); Askargoterminal ZAT (Minsk, Belorusija); Bereza Silicate Products Plant AAT (okrožje Bereza, Belorusija); Variant TAA (okrožje Berezovski, Belorusija); Triple-Dekor STAA (Minsk, Belorusija); KvartsMelProm SZAT (Khotislav, Belorusija); Altersolutions SZAT (Minsk, Belorusija); Prostoremarket SZAT (Minsk, Belorusija); AquaTriple STAA (Minsk, Belorusija); Rakovsky brovar TAA (Minsk, Belorusija); TriplePharm STAA (Logoisk, Belorusija); in Triple-Veles TAA (Molodečno, Belorusija) (zastopnika:D. O’Keeffe, solicitor, in B. Evtimov, odvetnik)
   
      Tožena stranka: Svet Evropske unije
   
      Predlogi
   
   
               —
            
            
               Izvedbena uredba Sveta (EU) št. 265/2012 z dne 23. marca 2012 o izvajanju člena 8a(1) Uredbe (ES) št. 765/2006 o omejevalnih ukrepih v zvezi z Belorusijo (UL L 87, str. 37) naj se razglasi za nično v delu, v katerem se nanaša na tožeče stranke;
            
         
               —
            
            
               Izvedbeni sklep Sveta 2012/171/SZVP z dne 23. marca 2012 o izvajanju Sklepa 2010/639/SZVP o omejevalnih ukrepih proti Belorusiji (UL L 87, str. 95) naj se razglasi za ničnega v delu, v katerem se nanaša na tožeče stranke; in
            
         
               —
            
            
               toženi stranki naj se naloži plačilo stroškov.
            
         
      Tožbeni razlogi in bistvene trditve
   
   Tožeče stranke se v utemeljitev tožbe sklicujejo na dva tožbena razloga.
   
               1.
            
            
               Prvi tožbeni razlog:
               
                           —
                        
                        
                           z izpodbijanimi ukrepi Sveta naj bi bila kršena obveznost ustrezne obrazložitve vpisa tožečih strank na seznam oseb, za katere se uporabljajo omejevalni ukrepi, ali podredno, pri razlogovanju Sveta naj bi bila storjena očitna napaka pri presoji;
                        
                     
         
               2.
            
            
               Drugi tožbeni razlog:
               
                           —
                        
                        
                           z izpodbijanimi ukrepi Sveta naj bi bili kršeni pravica do obrambe in pravica do poštenega sojenja, ker naj tožečim strankam ne bi bilo omogočeno, da učinkovito uveljavljajo svoje pravice, zlasti pravico do izjave. Glede na tesno povezavo med pravico do obrambe in pravico do učinkovitega sodnega nadzora naj bi bila kršena tudi pravica tožečih strank do učinkovitega pravnega sredstva.